***LICEUL TEORETIC “ MIHAI CORLĂTEANU”***

***Pregătit de profesor Bînzari Inga***

***„Cei ce reușesc în viaţă***

***sunt cei care caută ocaziile pe care le vor***

***şi dacă nu le găsesc, le creează.”***

 — George Bernard Shaw

 (scriitor irlandez, laureat al premiului

 Nobel pentru literatură în 1925)

**„Blocaje ce nu au permis/ nu permit, în continuare, obținerea rezultatelor dorite și căile de depășire ale acestora/soluțiile”**

 Dacă e să analizăm problema aceasta din punct de vedere practic, mulți din noi ne putem da seama din activitatea de pedagog (practica de părinte) că este destul de actuală. Aceste blocaje crează urmări ce cu greu pot fi eliminate dacă nu se acordă o atenție deosebită pentru a fi înlăturate la etapa timpurie. Înainte de toate pînă a căuta soluțiile de eliminare trebuie să realizam o analiză aprofundată la identificarea blocajelor, a barierelor, a factorilor inhibatori ai acesteia.

 Literatura de specialitate ofera a serie de clasificări a acestor factori numindu-i fie blocaje, fie bariere în calea manifestării reușitei și a dezvoltării creativității, factori ce țin de structura particulară a elevului, factori culturali, de mediu, legați de grupul din care face parte etc.

Cele mai cunoscute și frecvente sunt trei tipuri de blocaje: emoționale, culturale, perceptive:

*1. Blocaje de tip emoțional:*

* teama de a nu comite o greșeală, de a nu părea extravagant;
* teama de a fi în minoritate;
* oprirea prematură la prima idee, soluție care apare sau teama ori neîncrederea față de superiori, colegi, colaboratori;
* capacitatea slabă de a se destinde, de a lăsa timp incubației să se desfășoare, să acționeze;
* dorința aproape patologică pentru aparenta securitate a ‚cunoscutului” și a „evidentului”;
* dependența excesivă față de opiniile altora;
* lipsa competenței de a depune efort susținut pentru a desfășura procesul de rezolvare a unei probleme de la identificarea ei pînă la soluționare;

*2. Blocaje de ordin cultural:*

* dorința de a se conforma modelelor sociale, dorința de apartenență;
* „conformism” la idei vechi, ca și la cele noi;
* tendința de a reacționa conform principiului „totul sau nimic’;
* prea mare încredere în statistici și experiența trecută;
* punerea pe primul plan a factorilor practici sau economici în luarea deciziilor ceea ce reduce timpul pentru a avea un numar suficient de idei;
* slaba capacitate de a transforma sau modifica ideile;
* sentimentul ca tendință de a te îndoi sistematic este un inconvenient social;
* prea mare încredere în logica a ceea ce se numește „rațiune”;
* exaltare excesivă față de spiritul grupului, conducînd la conformism;

*3. Blocaje de ordin perceptiv:*

* incapacitatea de a se interoga asupra evidentului;
* incapacitatea de a distinge între cauză și efect;
* dificultatea de a defini o problemă sau refuzul de a sesiza;
* dificultatea de a destructura o problemă în elemente care pot fi manipulate, dirijate;
* dificultatea de a diferenția între fapte și probleme;
* prezentarea prematură a pseudo-soluțiilor la o problemă care nu au fost încă definite;
* incapacitatea de a utiliza toate sensurile care ne pun în contact cu mediul;
* dificultatea de a percepe relații neobișnuite între idei și obiecte;
* incapacitatea de a defini lucrurile;
* îngustarea excesivă a punctului de vedere;
* credința negativă: „Nu sunt creativ, nu pot...”.

 Blocaje datorate fricii endemice (frica de confruntare, agresivitatea, competiția, rezistența la schimbare, lipsa încrederii în sine);

 Blocaje referitoare la relația individ-grup (lipsa comunicării, marginalizarea, lipsa de autenticitate, izolarea, dependența).

 Există numeroși factori care țin de elev, cum ar fi: zestrea sa nativă, mediul stimulativ sau nestimulativ din care provine, particularitățile de personalitate, de voință și caracter, puterea de angajare în sarcină, atitudinea față de muncă, față de învățare.

Evitarea sau înlăturarea acestor blocaje țin mai ales de cadrul didactic, de conceptia sa asupra actului didactic, de pregatirea sa psiho-pedagogica, de personalitatea, comportamentul și de atitudinile sale. Profesorul trebuie să cunoască și să folosească adecvat metodele și tehnicile de predare/învățare menite să stimuleze activismul și creativitatea elevilor săi.

 Din practica personală am observat blocaje din partea elevilor atunci cînd se pune accentul exagerat pe competiție sau pe cooperare, cînd lucrează unul împotriva celuilalt, în întrecerile individuale, elevii mai slabi la învățătura se blochează sub influența convingerii că nu vor reuși să rezolve sarcina în timp util și nu vor fi la înălțimea concurenților. Chiar și elevii dotați pot fi influențați negativ de exagerarea practicilor educative competitive, concentrîndu-se asupra întrecerii ca atare și pierzînd din vedere scopul esențial.

Un alt factor ce blochează manifestările creative ale elevilor este ridiculizarea ideilor elevilor. Critica prematură este contraindicată, mai ales că se poate învăța din greșeli. Este necesară învățarea prin tatonări și erori. Astfel, curajul, gustul riscului va apărea și o dată cu acestea și curiozitatea și dorința de a fi inovativ.

 Pentru a depăși aceste blocaje trebuie să ne înarmăm cu multă răbdare și să acționăm în momentul cînd problema și-a făcut simțită prezența.

Cîteva idei de soluționare ar fi:

* Căutaţi succesul pentru şi împreună cu elevii dumneavoastră, ferindu-i de neajutorarea dobândită, de teama de succes sau de o teamă de eşec exagerată şi ajutându-i să-şi localizeze controlul în propriile puteri şi efort!
* Folosiţi principiul explicaţiei şi legea cuvântului deoarece, atunci când vreţi să fiţi siguri că elevii vor urma indicaţiile dumneavoastră! *(Vei face zece exerciţii deoarece numai aşa poţi înţelege/căpăta capacitatea de a rezolva rapid” etc. Deseori, chiar şi explicaţiile absurde sunt mai convingătoare decât lipsa explicaţiei.)*
* Promovarea educaţiei interculturale. Realizarea de ore extracurs, activități cu scop de creare a relației profesor-elev-profesor.
* Dezvoltarea cu precădere la elevii şcolii a competenţelor de comunicare socială.
* Ameliorarea practicilor educaţionale din clasă: evitarea discriminărilor, a favorizării sau etichetării elevilor; evitarea reacţiilor impulsive neadecvate, exprimarea încrederii în posibilităţile fiecărui elev de a reuşi.

 După părerea mea această listă poate fi completată cu încă multe soluții aplicate de către colegii mei pe parcursul activității lor pedagogice.